ngunit gayon man ay hindi rin nalulutas ang mga expediente kundi bagkus pa ngang ang lahat ay pinababalik sa kinabukasan, datapway hindi mangyayaring magalit ang kahit sino: ang nakakaharap ay mga kawaning lubhang magagalang, masuyo, na tumatanggap sa kanila at nagpapaalam sa pamagitan ng malalaking yuko na ugaling pranses: ang mga kawaniy nangagsasanay, linilinis ang kanilang pranses na inaamag at sila silay nagbabatian ng oui monesiour sil bous plait at pardon! sa bawat kilos, bagay na lubhang kaigaigayang madingig at panoorin. ngunit sa pasulatan ng mga pamahayagan naroroon ang lalong galawan at ang kagipitan ay umaabot sa lalong malaki; si ben zayb, na sinasabing siyang manunuligsa at naghulog sa wikang kastila ng kasaysayan ng palalabasin ay nangangatal na wariy babaing nasuplong sa pangkukulam: nakikita niyang ang kaniyang mga kalaban ay nagpupunyaging makahuli ng kaniyang mga kamalian at ipinamumukha sa kaniya ang di pagkabatid na mabuti ng pranses.